प्रोपर्टी डीलर की हत्या के लिए बुलाए भाड़े के 5 शूटर गिरफ्तार
अंधेरे में छिपते हुए पहुंची पुलिस, भागने लगे तो गाड़ी आड़े लगा दी
सवीनाकृषि मंडी गेट के सामने प्रोपर्टी व्यवसायी पर फायरिंग करने के लिए घात लगाकर कार में बैठे पांच प्रोफेशन शूटर्स को पुलिस ने गिरफ्तार कर लिया। हथियार तस्कर ने लेनदेन का बदला लेने इन्हें पांच लाख रुपए भाड़े पर बुलाया था। इसमें चार बदमाश भरतपुर के है जबकि एक उदयपुर का ही है। एसपी राजेंद्र गोयल ने बताया कि ब्रह्मपोल निवासी विष्णु सेन ने नेहरू बाजार में प्रोपर्टी का व्यवसाय करने वाले पप्पू नागौरी की हत्या कर उससे लाखों रुपए लूटने के लिए ये भाड़े के शूटर बुलाए थे। रुपयों की लेनदेन में धोखा होने पर विष्णु सेन ने भरतपुर-मथुरा से चार पेशेवर शूटर और उदयपुर के एक बदमाश को पांच लाख रुपए की सुपारी दी थी। इसमें से 50 हजार रुपए पेशगी भी दे दिए गए। ये मंडी गेट के सामने घात लगाकर पप्पू नागौरी के आने का इंतजार कर रहे थे तब पुलिस ने दबोच लिया। इन्हें 29 दिसंबर तक रिमांड पर लिया है।
सभी शूटर्स पर है लूट हत्या के आरोप
इनपेशेवर शूटर्स को बुलाने वाला विष्णु सेन फरार हो गया। उसके खिलाफ उदयपुर में 22 मुकदमे दर्ज हैं। गिरफ्तार दीपक (35) पुत्र लोकमन गुप्ता निवासी भरतपुर से एक देशी पिस्टल, मेगजीन में 5 दूसरी में 12 कारतूस जब्त किए। इसके खिलाफ दो हत्या, लूट, अपहरण के मामले है। इसने 2002 में विष्णु के साथ उदयपुर निवासी मांगी लाल मेनारिया का अपहरण कर जयपुर के बजाज नगर में हत्या कर दी थी। नरेंद्र सिंह (29) पुत्र नारायण सिंह जाट निवासी मथुरा वकालत करता था, लेकिन कमाई नहीं होने से अपराधी बन गया। इसके सहित सुरेंद्र सिंह (28) पुत्र शेर सिंह जाट निवासी भरतपुर, राजकुमार जाट (23) पुत्र लखी राम जाट निवासी भरतपुर और धानमंडी (गांछीवाड़ा) निवासी सुनील उर्फ सोनू (32) पुत्र भैरू लाल गांछी को गिरफ्तार कर इनके पास से एक-एक देशी कट्टा और पांच-पांच कारतूस बरामद किए है।
एसटीएफ के कांस्टेबल योगेश को दिल्ली नंबर की चेरी कलर की एस्टीम कार में हथियारों से लैस पांच बदमाश के होने की सूचना थी। उच्चाधिकारियों से चर्चा कर शहर में नाकाबंदी की गई। सवीना कृषि उपज मंडी के बाहर अंधेरे में यह कार खड़ी मिलने पर स्पेशल टास्क फोर्स इंचार्ज गोरधन सिंह हिरणमगरी थानाधिकारी छगन पुरोहित ने इंस्पेक्टर राजेश शर्मा, हैड कांस्टेबल किशोर सिंह सहित सीआई अब्दुल रहमान, हैड कांस्टेबल सुरेश मीणा सहित टीम के साथ योजना बनाई। अपनी गाडिय़ां को दूर खड़ी कर अंधेरे में छिपते हुए ये बदमाशों तक पहुंचे। बदमाश कार के बाहर सड़क पर रिवाल्वर, पिस्टल लिए थोड़ी देर बाद वहां से गुजरने वाले पप्पू नागौरी को शूट करने के लिए खड़े थे। पुलिस घेराबंदी की भनक पर वे कार में बैठकर भागने का प्रयास करने लगे तभी हिरणमगरी पुलिस ने कार के आगे और एसटीएफ ने पीछे अपनी जीप खड़ी कर दी। इस पर बदमाशों ने भागने का प्रयास किया, लेकिन पुलिस ने घेराबंदी कर पांचों को दबोच लिया।
उदयपुर. पिस्टलके साथ गिरफ्तार शूटर।
hin_Deva hin_Deva hin_Deva hin_Deva hin_Deva hin_Deva bho_Deva